

 

**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ ΦΕΣΤΙΒΑΛ ΑΘΗΝΩΝ & ΕΠΙΔΑΥΡΟΥ**

 **ΤΜΗΜΑ ΘΕΑΤΡΙΚΩΝ ΣΠΟΥΔΩΝ ΛΥΚΕΙΟ ΕΠΙΔΑΥΡΟΥ**

**ΑΝΑΚΟΙΝΩΣΗ**

**ΑΝΑΚΟΙΝΩΣΗ ΓΙΑ ΥΠΟΤΡΟΦΙΕΣ ΦΟΙΤΗΤΩΝ ΛΥΚΕΙΟΥ ΕΠΙΔΑΥΡΟΥ ΠΕΡΙΟΔΟΣ: 2-16 ΙΟΥΛΙΟΥ 2019 ΑΠΟ ΤΟ ΤΜΗΜΑ ΘΕΑΤΡΙΚΩΝ ΣΠΟΥΔΩΝ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ**

Ανακοινώνεται ότι στο πλαίσιο της συνεργασίας του Τμήματος Θεατρικών Σπουδών της Σχολής Καλών Τεχνών του Πανεπιστημίου Πελοποννήσου με το Φεστιβάλ Αθηνών & Επιδαύρου και ειδικότερα με το Τμήμα Εκπαιδευτικών Προγραμμάτων, θα δοθεί η δυνατότητα σε φοιτήτριες και φοιτητές του Τμήματος να συμμετάσχουν στα εργαστήρια του Λυκείου Επιδαύρου.

Το Λύκειο Επιδαύρου- Διεθνές Θερινό Σχολείο Αρχαίου Δράματος για το 2019, με θέμα «Επανεφευρίσκοντας το Αρχαίο Δράμα στη Σύγχρονη Σκηνή», θα διεξαχθεί το διάστημα 2-16 Ιουλίου. Για παραπάνω πληροφορίες σχετικά με τους καθηγητές, τις παροχές και το πρόγραμμα, ανατρέξτε στην ηλεκτρονική σελίδα του Λυκείου Επιδαύρου: <http://greekfestival.gr/lykeio-epidayroy/>

Συγκεκριμένα, στο μνημόνιο συνεργασίας των δύο Φορέων προβλέπεται η επιλογή, κάθε χρόνο, μέσω εσωτερικής διαδικασίας αξιολόγησης, τριών αριστούχων αποφοίτων ή τελειόφοιτων φοιτητών της Υποκριτικής του Τμήματος οι οποίοι θα συμμετέχουν στα εργαστήρια ως υπότροφοι του θερινού σχολείου, αξιοποιώντας, αν το επιθυμούν, την πιστοποίηση των μαθημάτων με μονάδες ECTS. **Τα έξοδα για 15 ημέρες, που θα επιβαρύνουν τους φοιτητές του Τμήματος, ανέρχονται στο ποσό των 350 ευρώ**.

Οι ενδιαφερόμενοι φοιτητές παρακαλούνται να στείλουν ένα βιογραφικό σημείωμα και φωτογραφία στη Υπ. Διδάσκουσα, Άννα Τσίχλη, μέλος Ε.Ε.Π., tsichli@uop.gr , με θέμα μηνύματος «ΥΠΟΤΡΟΦΙΑ - ΛΥΚΕΙΟ ΕΠΙΔΑΥΡΟΥ» μέχρι τις 15 Μαΐου 2019.